Diari Oficial de la Generalitat Valenciana


Sumari del DOGV 2973, del 17-04-1997 (1997/6987)

DECRET 149/1997, de 8 d'abril, del Govern Valencià, pel qual es modifica el Decret 35/1997, de 26 de febrer, que aprovà el Reglament Orgànic i Funcional de la Conselleria d'Agricultura, Pesca i Alimentació.
--------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1997/04/08/149/dof/vci/html**

### Dades del document

Número de DOGV
:   2973

Data del DOGV
:   17-04-1997

Secció del DOGV
:   DISPOSICIONS GENERALS

Número del document
:   1997/6987


Data del document
:   08-04-1997

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

DECRET 149/1997, de 8 d'abril, del Govern Valencià, pel qual es modifica el Decret 35/1997, de 26 de febrer, que aprovà el Reglament Orgànic i Funcional de la Conselleria d'Agricultura, Pesca i Alimentació.  
D'acord amb el que es disposa en els articles 35.f) i 70 de la Llei de la Generalitat Valenciana 5/1983, de 30 de desembre, de Govern Valencià, a proposta de la consellera d'Agricultura, Pesca i Alimentació, i després de la deliberació prèvia del Govern Valencià en la reunió del dia 8 d'abril de 1997,  
DECRETE  
Article 1  
Es modifica l'article 2 del Decret 35/1997, de 26 de febrer, que queda redactat en els termes següents:  
"La consellera és la superior autoritat de la Conselleria. Per davall d'aquesta, el nivell directiu s'estructura en els òrgans següents:  
1. Secretaria General.  
2. Direcció General d'Investigació, Desenvolupament Tecnològic i Sanitat Vegetal.  
3. Direcció General de Desenvolupament Rural i Producció Agrària.  
4. Direcció General de Regadius i Estructures Agràries.  
5. Direcció General d'Indústria, Cooperativisme, Pesca i Relacions Agràries".  
Article 2  
Es modifica l'epígraf de la secció cinquena del capítol II i l'article 13 del Decret 35/1997, de 26 de febrer, que queden redactats en els termes següents:  
"Secció cinquena  
Direcció General de Desenvolupament Rural i Producció Agrària   
Article 13  
A la Direcció General de Desenvolupament Rural i Producció Agrària li correspondrà la proposta, el desenvolupament i l'execució de la política de la Conselleria en matèria d'ordenació, desenvolupament i millora de les produccions i mercats agrícoles i ramaders, inclosa la gestió dels auxilis econòmics d'àmbit autonòmic, estatal i comunitari corresponents a aquesta política".  
Article 3  
Es modifica l'epígraf de la secció setena del capítol II i l'article 16 del Decret 35/1997, de 26 de febrer, que queden redactats de la següent manera:  
"Secció setena  
Direcció General d'Indústria, Cooperativisme, Pesca i Relacions Agràries  
Article 16  
A la Direcció General d'Indústria, Cooperativisme, Pesca i Relacions Agràries li correspondrà el desenvolupament i l'execució de la política de la Conselleria en matèria de comercialització, industrialització i pesca marítima, les relacions amb les confraries de pescadors i la formació i la capacitació professional maritimopesquera, com també les relacions agràries i la gestió dels auxilis econòmics d'àmbit autonòmic, estatal i comunitari que hi corresponen.  
El director general exercirà, així mateix, les competències de resolució dels expedients sancionadors en matèria de defensa de la qualitat agroalimentària en els termes previstos en la Llei 12/1994, de 28 de desembre, i en la normativa de desenvolupament".  
DISPOSICIONS FINALS  
Primera  
S'autoritza la consellera d'Agricultura, Pesca i Alimentació perquè, a través d'una ordre, aprove un text refós del Reglament Orgànic i Funcional de la Conselleria d'Agricultura, Pesca i Alimentació que harmonitze els seus preceptes.  
Segona  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
València, 8 d'abril de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
La consellera d'Agricultura, Pesca i Alimentació,  
MARIA ÀNGELS RAMÓN-LLIN I MARTÍNEZ


Còpia Permalink ELI